# אוויס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוויס היא חברת השכרת רכב בינלאומית. בישראל מחזיקה בזיכיון מקומי של אוויס חברת "דן רכב ותחבורה".

## [עריכה] היסטוריה

בשנת 1946 פתח וורן אוויס, טייס בחיל האוויר האמריקאי, את סוכנות השכרת הרכב הראשונה שלו בשדה התעופה Willow Run בדטרויט שבארצות הברית. עד אז לא הייתה אפשרות לשכור רכב בנמלי התעופה, ואוויס, שרכב על אופניים מנמל התעופה לביתו, נאלץ לשאת את אופניו בבטן המטוס לכל מקום שטס אליו. ביום הפתיחה היו ברשות החברה 3 מכוניות.

ב-1953 הקימה אוויס את סניפיה הראשונים מחוץ לגבולות ארצות הברית, באירופה, בקנדה ובמקסיקו. ב-1963 השיקה אוויס מסע פרסום עולמי, שסיסמתו, "We are No. 2. We try harder", נבחרה לאחת מעשר הסיסמאות הטובות ביותר אי פעם. הסיסמה ביטאה שינוי ניהולי וארגוני שהעמיד את הלקוח ואת השירות ללקוח בראש סדרי העדיפויות של אוויס. כיום משתמשת החברה בסיסמה "We try harder" בפירסומיה.

## [עריכה] אוויס כיום

לאוויס יש כ-5000 תחנות השכרת רכב ב-168 מדינות ברחבי העולם. הזמנות הרכב מתבצעות דרך האינטרנט, בטלפון ובאמצעות סוכני הנסיעות. צי המכוניות הבינלאומי של החברה כולל כיום יותר מ-500,000 כלי רכב. מחזור המכירות השנתי של אוויס עומד על כ-2.5 מיליארד דולר. בכל שנה מבצעת החברה כ-16 מיליון השכרות רכב.

## [עריכה] אוויס בישראל

בישראל פועלת אוויס מתחילת שנות השישים. חברת "דן רנט-א-קאר" הוקמה בשנת 1986 ונרשמה למסחר בבורסה בתל אביב ב-1993. שמה שונה ל-"דן רכב ותחבורה" בשנת 2002. עד אמצע שנות ה-90 התמקדה החברה בפעילות השכרת הרכב לזמן קצר בישראל ובחו"ל. מאמצע שנות ה-90 הפך הליסינג התפעולי לתחום הפעילות המרכזי של החברה. לזמן קצר משכירה אוויס מגוון כלי רכב, פרטיים ומסחריים, להשכרה לתקופה של עד שנה. לתקופות ארוכות יותר מציעה החברה ליסינג תפעולי - השכרת רכב לתקופות ארוכות (בין שנה לארבע שנים) תמורת תשלום חודשי קבוע. לאחר תקופה מסוימת מוכרת החברה את כלי הרכב שהושכרו קודם.

נכון ל- 30 ביוני 2006 מנה צי כלי הרכב של החברה כ-27,000 כלי רכב, רובם בליסינג תפעולי. החברה מפעילה 25 סניפי השכרה ושירות ו-15 מרכזים למכירת רכב מיד ראשונה מצי הליסינג וההשכרה.

## [עריכה] קישורים חיצוניים

- אתר החברה

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%99%D7%A1.html

קטגוריה: חברות השכרת רכב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English